[{"text_idx": "#000000", "text": "E-Pood\u00ad\u00adUV-valgusega helendavad kimonod\u00adAjutised tattood\u00adTru\u0308kised\u00adKleepsud\u00adKleididBlogiTa\u0308toveerimineElustiilArvustusedMuud projektidMinustPortfoolioENG 0 0 Login to add posts to your read later list"}, {"text_idx": "#000001", "text": "Login to add posts to your read later list"}, {"text_idx": "#000002", "text": "8 no\u0303uannet kuidas valida tattoo asukohta."}, {"text_idx": "#000003", "text": "Pa\u0308rast pikki aastaid planeerimist, analu\u0308u\u0308simist ja mo\u0303tlemist oled lo\u0303puks jo\u0303udnud otsusele, et on aeg teha a\u0308ra see a\u0308ge tattoo idee. Samas on to\u0303ena\u0308oliselt ajaga tekkinud palju ku\u0308simusi. Kas teha na\u0308htavasse vo\u0303i peidetud kohta? Kas suur kaalulangus vo\u0303ib mu tattoo a\u0308ra rikkuda? Mis siis, kui see asukoht on nii valus, et ei saagi pilti lo\u0303puni tehtud?"}, {"text_idx": "#000004", "text": "Siin on 8 no\u0303uannet, mida olen tihti pidanud na\u0308iteks tooma oma klientidele ning arvan, et see aitab teisigi. Kindlasti usun, et need na\u0308ited tulevad ka kasuks inimestele kellel juba on mitmeid tattoosid. Allja\u0308rgnevad ei ole reeglid, mille ja\u0308rgi tuleb kindlalt la\u0308htuda! Tattoo kunst muutub ja\u0308rjest vabamaks ja abstraktsemaks ning lo\u0303ppude lo\u0303puks sa vo\u0303id teha oma kehale misiganes sa soovid ja kuidas. Need no\u0303uanded on mo\u0303eldud selleks, kui ei tea kust alustada."}, {"text_idx": "#000005", "text": "Va\u0308ike tattoo \u2013 va\u0308ike pind, detailne tattoo \u2013 suur pind."}, {"text_idx": "#000006", "text": "Alati soovitan lihtsate, va\u0308ikeste ja minimalistlike tattoosid teha va\u0308ikestele pindadele nagu na\u0308iteks ranne, siseka\u0308si, labajalg ja pahkluu. Kui teed va\u0308ikse disaini suurele pinnale nagu reis, selg vo\u0303i o\u0303lg, siis vo\u0303id u\u0308ks moment avastada, et tahad seda pilti laiendada vo\u0303i hoopis a\u0308ra katta, kuna ta ei ole proportsioonis kehaosaga. U\u0308htlasi ei ole hea mo\u0303te teha u\u0308lidetailseid pilte va\u0308ikestele pindadele, sest aastatega vo\u0303ivad detailid hajuda ja kaugelt ei pruugi u\u0308ldse aru saada mis pildil olema peaks."}, {"text_idx": "#000007", "text": "See u\u0308ldiselt kehtib esmakordsele tattoo kliendile, kes soovib disaini siseka\u0308ele: soovitakse pilti nii, et kui klient ise seda vaatab, on see tema poole, samas kui teine inimene vaatab, kui ka\u0308si on rippus, on see tagurpidi. Kui sa plaanid kunagi pilte juurde teha vo\u0303i otsustad terve sleeve kasuks, siis sa ei tee ju tervel ka\u0308el olevad tatoveeringud tagurpidi. Pildid peaksid ikkagi jooksma u\u0308levalt allapoole ja kui randmel on u\u0308ks teos tagurpidi, siis see suure to\u0303ena\u0308osusega hakkab hiljem ha\u0308irima."}, {"text_idx": "#000008", "text": "See kehtib suuremate to\u0308o\u0308de puhul nagu pool ka\u0308tt, sleeve vo\u0303i terve selg. Mida liikuvam ja suurem pind, seda rohkem vo\u0303iks la\u0308htuda lihaste liikumisest. See ja\u0308a\u0308b u\u0308ldiselt ta\u0308toveerija teha, et pilt jookseks ha\u0308sti. See ta\u0308hendab, et usaldada oma kunstniku kompositsiooni meelt. Tuleb mo\u0303ista, et lihaste ja\u0308rgi asetatud tattoo sobitub kehaga ha\u0308sti ja na\u0308eb loomulik va\u0308lja."}, {"text_idx": "#000009", "text": "See on absoluutselt igau\u0308he valik kas teha tattoo na\u0308htavale kohale vo\u0303i peitu. Ma olen enda jaoks jaganud need kolme kategooriasse: va\u0308ga peidus (igasugused kohad torso peal), vajadusel peidetav (o\u0303lavars, ka\u0308evars, sa\u0308a\u0308red, labajalg) ja raskesti peidetav (ka\u0308elaba, kael, na\u0308gu). Va\u0308ga peidus kohaga tasub arvestada, et sa ise ka ei na\u0308e neid tattoosid korralikult. Osadel klientidel ongi see taotuslik. Teine kategooria on inimestele, kes enamus ajast tahavad ikkagi na\u0308idata ja imetleda oma kaunist kunsti kuid vahest on vaja see a\u0308ra peita. Kolmanda kategooria tattoo soovidega ma u\u0308ldiselt vo\u0303tan aega, et inimesega la\u0308bi arutada, kas see on ta Va\u0308ga Kindel soov. Kuigi meie kultuuriruum muutub ja\u0308rjest tolerantsemaks tattoode kohapealt, siis vo\u0303ib ikka leiduda inimesi, riike ja kultuure, kus leitakse, et see on va\u0308ga solvav. Selliste tattoodega vo\u0303ib muutuda ka keerulisemaks na\u0308iteks mo\u0303ne to\u0308o\u0308koha saamine. Kui klient on selle infoga ta\u0308iesti kursis, siis minul pole midagi nende asukohtade ta\u0308toveerimise vastu."}, {"text_idx": "#000010", "text": "See kehtib piltide puhul kus on, na\u0308iteks, inimese vo\u0303i looma na\u0308gu. Kui teha pilt o\u0303lale, ka\u0308ele, ku\u0308ljele vo\u0303i reiele, siis on visuaalselt ilusam ikka na\u0308ha portreed kui kellegi kukalt kui vaatad ennast ja oma tattoosid peeglist."}, {"text_idx": "#000011", "text": "Pa\u0308ris tihti ku\u0308sitakse, kas ja kuidas kehakaalu to\u0303us vo\u0303i langus vo\u0303ib tattood rikkuda. Tahan kohe a\u0308ra o\u0308elda, et see on va\u0308ga individuaalne. U\u0308ldreegel on see, et va\u0308ga kiire ja suur kaalulangus vo\u0303i to\u0303us vo\u0303ib mo\u0303jutada. Ko\u0303ige lihtsam na\u0308ide on rasedus: ko\u0303ht kasvab ja to\u0303mbub kokku tagasi va\u0308ga va\u0308ikse aja jooksul ning teame, et paljudel naistel vo\u0303ivad tekkida alako\u0303hule venitusarmid kui ka u\u0308leliigset nahka. Sellepa\u0308rast ei soovitata teha tattood ko\u0303hule enne kui lapsed ei ole su\u0308nnitatud vo\u0303i kui pole kindel otsus mitte lapsi saada. Peale su\u0308nnitust on tattooga hea a\u0308ra katta venitusarmid. Kui aga venitusarmid tekivad olemasolevale tattoole, siis on juba palju keerulisem to\u0308o\u0308d korrigeerida. U\u0308ldiselt ka juurde vo\u0303tmine ei mo\u0303juta tattoosid nii palju kui kiire kaalulangus. Kui on plaan osa vo\u0303tta suurest kaalulangetamis-programmist, siis on soovitatav teha tattood pa\u0308rast seda kui on kehakaal la\u0308hemal soovitule."}, {"text_idx": "#000012", "text": "Mul on hea meel, et ma olen ta\u0308toveerija Eestis! Enamus inimesed on megavalged ja suvel pa\u0308evitamisest lugu ei pea. Mis ta\u0308hendab, et tattood sa\u0308ilivad u\u0308likaua ja megaha\u0308sti! Kui sa aga pole klassikaline po\u0303hjamaalane, siis kindlasti tasub arvestada nende kohtadega kehal mis saavad rohkem pa\u0308ikest nagu turi, rind, o\u0303lad ja ka\u0308evarre va\u0308limised ku\u0308ljed. Ko\u0303ige lihtsam oleks hoiduda nende kohtade ta\u0308toveerimisest aga kui asukoht ikkagi va\u0308ga meeldib, siis palun kindlasti po\u0308o\u0308rduda pa\u0308iksekreemi usku (va\u0308hemalt nii palju, et tattood saaksid kreemiga kaetud). Igaljuhul tuleb arvestada, et need kohad saavad rohkem UV kahjustust mis ta\u0308hendab, et juba paari aastaga vo\u0303ivad mustad olla hallikad ja tugevad kontrastid kadunud. U\u0308htlasi kahjustab see ka rohkelt su enda nahka."}, {"text_idx": "#000013", "text": "Kindlasti on osad kohad valusamad kui teised aga palun a\u0308rge vaadake Googlest neid valukaarte ja a\u0308rge kuulake oma so\u0303prade lugusid. Valula\u0308vi on nii individuaalne ja enamus kordadest pole see nii hull kui kliendid algselt ette kujutasid. Enamus to\u0308o\u0308d mis teen on 4 tunnised sessioonid ja suurem osa kliente peavad va\u0308ga ha\u0308sti vastu. Kui su soov on teha ainult poole tunnine to\u0308o\u0308, a\u0308ra muretse u\u0308ldse. Kui aga plaanid teha suurt to\u0308o\u0308d, siis sessioone saab alati poolitada. Kindlasti on ta\u0308htis teha pause, su\u0308u\u0308a, juua ja sirutada. Valu on ainult ajutine, tattoo ja\u0308a\u0308b igaveseks. Va\u0308ike mugavustsioonist va\u0308lja hu\u0308ppamine on seda va\u0308a\u0308rt, kui tattoo to\u0303esti on su su\u0308damesoov. Ko\u0303ikide lohutuseks ma vo\u0303in o\u0308elda, et mul on kohutavalt madal valula\u0308vi. Sellegi poolest olen ta\u0308toveerimas tervet oma selga. Ma leian, et see on ko\u0303ike seda va\u0308a\u0308rt."}, {"text_idx": "#000014", "text": "Siia tuli nu\u0308u\u0308d pa\u0308ris pikk nimekiri kuid loodan, et igau\u0308ks leidis midagi asjalikku endale! Igaks juhuks kordan, et need ei ole reeglid vaid no\u0303uanded aitamaks teha valikut vo\u0303i siis laiendamaks silmaringi inimestele, kes pole isegi mo\u0303elnud selliste asjade peale."}, {"text_idx": "#000015", "text": "Kas siin on mo\u0303ni no\u0303uanne, mida oled eiranud teadlikult vo\u0303i kogemata?"}, {"text_idx": "#000016", "text": "Mida oodata tattoo maastikul aastal 2020?"}, {"text_idx": "#000017", "text": "Tahaks esimest ta\u0308toveeringut. Mis edasi?"}, {"text_idx": "#000018", "text": "Kuidas hetkel planeerida oma ja\u0308rgmist ta\u0308toveeringut?"}, {"text_idx": "#000020", "text": "Tahad olla kursis minu uute postitustega esimesena? Lisa e-mail ja oled nimekirjas!"}, {"text_idx": "#000021", "text": "const button = document.querySelector(\"#telli-uudiskiri\").value = lang===\"et\" ? \"Telli\" : \"Submit\";"}, {"text_idx": "#000024", "text": "Mo\u0303ned asjad, mida mitte o\u0308elda ta\u0308toveerijale."}]